САНГИЙН САЙДЫН ТУШААЛ

2023 оны \_\_ дугаар сарын \_\_-ний өдөр Дугаар Улаанбаатар хот

Тушаалын хавсралтад нэмэлт,
өөрчлөлт оруулах тухай

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 52 дугаар зүйлийн 52.1.3 дахь заалтыг үндэслэн ТУШААХ нь:

1.Сангийн сайдын 2019 оны 255 дугаар тушаалын хавсралтаар батлагдсан “Худалдан авах ажиллагааны цахим системээр тендер шалгаруулалт зохион байгуулах, холбогдох мэдээллийг зарлан мэдээлэх журам (цаашид “Цахим тендер шалгаруулалтын журам” гэх)”-ын 4 дүгээр зүйлд дараах агуулга бүхий 4.10 дахь хэсэг нэмсүгэй:

“4.10.Санхүүгийн зохицуулах хорооны 2023 оны 46 дугаар тогтоолын хавсралтаар батлагдсан “Даатгагчийн баталгаа гаргах үйл ажиллагааны журам”-ын 2.5-д заасан хамтын удирдлагын бүтэц нь даатгагчийн гаргаж буй баталгааг хууль болон журамд заасан шаардлага хангаж байгаа эсэхийг хянан баталгаажуулснаар цахим системээр илгээнэ.”

2.Цахим тендер шалгаруулалтын журмын 4.2 дахь хэсгийг доор дурдсанаар өөрчлөн найруулсугай:

“4.2.Журмын 4.1, 4.10-т заасан баталгаа гаргах эрх бүхий этгээд нь цахим системд мэдээлэл дамжуулах нөхцөл, шаардлагыг хангуулж, мэргэжлийн байгууллагатай гэрээ байгуулсны үндсэн дээр цахим системээр баталгаа гаргах эрхтэй байна.”

3.Цахим тендер шалгаруулалтын журмын 4.1 дэх хэсгийн “банкны болон” гэснийг “эсхүл зохих шаардлага хангасан даатгагч, эсхүл” гэж, 4.9 дэх хэсгийн “Цахим” гэснийг “Энэ журмын 4.3-т зааснаас бусад тохиолдолд цахим” гэж тус тус өөрчилсүгэй.

4.Цахим тендер шалгаруулалтын журмын 4.1 дэх хэсгийн “дамжуулан баталгаа” гэснийг хассугай.

5.Цахим тендер шалгаруулалтын журамд оруулсан нэмэлт, өөрчлөлтийг холбогдох журмын дагуу бүртгүүлж, биелэлтэд хяналт тавьж ажиллахыг Төрийн нарийн бичгийн дарга Ж.Ганбат, Хууль, эрх зүйн газрын дарга З.Энхболд нарт даалгасугай.

 Б.ЖАВХЛАН

Төсөл

САНГИЙН САЙДЫН ТУШААЛ

2023 оны \_\_ дугаар сарын \_\_-ний өдөр Дугаар Улаанбаатар хот

Тушаалын хавсралтад нэмэлт, өөрчлөлт
оруулах тухай

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 47 дугаар зүйлийн 47.9 дэх хэсгийг үндэслэн ТУШААХ нь:

1.Сангийн сайдын 2021 оны 103 дугаар тушаалын хавсралтаар батлагдсан “Үнэлгээний хорооны зохион байгуулалт, үйл ажиллагаа, урамшууллыг зохицуулах, үнэлгээний хорооны бүрэлдэхүүнд орох иргэний мэдээллийн нэгдсэн сан бүрдүүлэх журам” (цаашид “Журам” гэх)-ын 3 дугаар зүйлийн 3.8 дахь хэсгийн “цаг тутамд” гэсний дараа “нийслэл, дүүргийн төсвөөс санхүүждэг нутгийн өөрөө удирдах болон захиргааны байгууллагын төрийн захиргааны албан тушаалын цалингийн” гэж нэмсүгэй.

2.Журмын 3.8.2 дахь заалтыг доор дурдсанаар өөрчлөн найруулсугай:

“3.8.2.харьцуулалтын аргаар худалдан авч болох бараа, ажил, үйлчилгээний төсөвт өртгийн дээд хязгаар, зөвлөх сонгох бага үнийг аргыг хэрэглэж болох төсөвт өртгийн дээд хязгаараас тус тус дээш төсөвт өртөгтэй тендер шалгаруулалтын хувьд цаг тутам ТЗ-6 албан тушаалын зэрэглэлийн нэг цагийн цалинтай тэнцэх.”

3.Журмын 3.8.1 дэх заалтын “нэгдүгээр шатлалын” гэснийг “албан тушаалын зэрэглэлийн” гэж өөрчилсүгэй.

4.Журмын 3.8.3 дахь заалтыг хүчингүй болсонд тооцсугай.

5.Журамд оруулсан нэмэлт, өөрчлөлтийг холбогдох журмын дагуу бүртгүүлж, биелэлтэд хяналт тавьж ажиллахыг Төрийн нарийн бичгийн дарга Ж.Ганбат, Хууль, эрх зүйн газрын дарга З.Энхболд нарт даалгасугай

 Б.ЖАВХЛАН

САНГИЙН САЙДЫН ТУШААЛ

2023 оны \_\_ сарын \_\_ өдөр Дугаар Улаанбаатар хот

Тушаалын хавсралтад өөрчлөлт

оруулах тухай

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 52 дугаар зүйлийн 52.1.3 дахь заалтыг үндэслэн ТУШААХ нь:

1.Сангийн сайдын 2021 оны 124 дүгээр тушаалын 2 дугаар хавсралтаар батлагдсан “Харьцуулалтын аргаар ажил гүйцэтгүүлэх тендерийн жишиг баримт бичиг” (цаашид “Тендерийн жишиг баримт бичиг” гэх)-ийн VI бүлгийн гэрээний хавсралт маягт “Урьдчилгаа төлбөрийн баталгаа (Банкны баталгаа)”-ны гарчгийн “(Банкны баталгаа)” гэснийг “(Банк эсхүл даатгагчийн баталгаа)” гэж, тус маягтын “Банкны” гэснийг “Банк эсхүл даатгагчийн” гэж тус тус өөрчилсүгэй.

2.Тендерийн жишиг баримт бичигт оруулсан өөрчлөлтийг холбогдох журмын дагуу бүртгүүлж, биелэлтэд хяналт тавьж ажиллахыг Төрийн нарийн бичгийн дарга Ж.Ганбат, Хууль, эрх зүйн газрын дарга З.Энхболд нарт даалгасугай.

Б.ЖАВХЛАН

САНГИЙН САЙДЫН ТУШААЛ

2023 оны \_\_ сарын \_\_ өдөр Дугаар Улаанбаатар хот

Тушаалын хавсралтад өөрчлөлт

оруулах тухай

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 52 дугаар зүйлийн 52.1.3 дахь заалтыг үндэслэн ТУШААХ нь:

1.Сангийн сайдын 2021 оны 144 дүгээр тушаалын хавсралтаар батлагдсан “Бараа худалдан авах тендерийн жишиг баримт бичиг” (цаашид “Тендерийн жишиг баримт бичиг” гэх)-ийн I бүлгийн Тендер шалгаруулалтын зааварчилгааны 23 дугаар зүйлийн 23.4 дэх хэсгийг доор дурдсанаар өөрчлөн найруулсугай:

“23.4. Гадаадын этгээдийн тендерийн баталгааг гадаадын банк гаргах бол тухайн банк Монгол Улсад үүсгэн байгуулагдсан банктай корреспондент харилцаатайг нотлох ба дараах шаардлагыг хангасан байна:

23.4.1.тендерийн баталгааны эх хувийг ТШЗ-ны 13 дугаар зүйлийг баримтлан бэлтгэсэн орчуулгын хамт холбогдох журамд зааснаар захиалагчид хүргүүлэх;

23.4.2.баталгаа гаргагчийн нэрийн өмнөөс захиалагчтай харилцах, мэдэгдэл хүлээн авах, төлбөр тооцоог дамжуулан гүйцэтгэх эрх бүхий этгээдээр Монгол Улс дахь корреспондент банкийг заасан байх.

2.Бараа худалдан авах тендерийн жишиг баримт бичгийн I бүлгийн Тендер шалгаруулалтын зааварчилгааны 23.3 дахь хэсгийн “Монгол Улсын, эсхүл гадаадын банкны” гэснийг “банк эсхүл даатгагчийн” гэж, 40 дүгээр зүйлийн 40.3 дахь хэсгийн “баталгаа” гэснийг “баталгааг цахим системээр болон бичгээр ирүүлсэн” гэж, V бүлгийн Маягт 3-ын “[Баталгаа гаргагч нь гадаадын этгээд бол тендерийн баталгааны дагуу хүргүүлэх шаардлагыг баталгаа гаргагчийн нэрийн өмнөөс хүлээн авах Монгол Улсад үүсгэн байгуулагдсан банк, санхүүгийн байгууллага, бусад этгээдийг заана уу.]” гэснийг “[Баталгаа гаргагч нь гадаадын банк бол өөрийн нэрийн өмнөөс захиалагчтай харилцах, мэдэгдэл хүлээн авах, төлбөр тооцоог дамжуулан гүйцэтгэх Монгол Улс дахь корреспондент банкийг заана уу.]” гэж, Маягт 4-ийн “[Баталгаа гаргагч нь гадаадын этгээд бол тендерийн баталгааны дагуу хүргүүлэх шаардлагыг баталгаа гаргагчийн нэрийн өмнөөс хүлээн авах Монгол Улсад үүсгэн байгуулагдсан хуулийн этгээдийг заана уу.]” гэснийг “[Баталгаа гаргагч нь гадаадын этгээд бол өөрийн нэрийн өмнөөс захиалагчтай харилцах, мэдэгдэл хүлээн авах Монгол Улсад үүсгэн байгуулагдсан эрх бүхий этгээдийг заана уу.]” гэж, V бүлгийн Маягт 3-ын “банкны” гэснийг “банк эсхүл даатгагчийн” гэж, VI бүлгийн Гүйцэтгэлийн баталгааны маягт (Банкны)-ын “Банкны” гэснийг “Банк эсхүл даатгагчийн” гэж, тус тус өөрчилсүгэй.

3.Тендерийн жишиг баримт бичигт оруулсан өөрчлөлтийг холбогдох журмын дагуу бүртгүүлж, биелэлтэд хяналт тавьж ажиллахыг Төрийн нарийн бичгийн дарга Ж.Ганбат, Хууль, эрх зүйн газрын дарга З.Энхболд нарт даалгасугай.

Б.ЖАВХЛАН

САНГИЙН САЙДЫН ТУШААЛ

2023 оны \_\_ сарын \_\_ өдөр Дугаар Улаанбаатар хот

Тушаалын хавсралтад өөрчлөлт

оруулах тухай

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 52 дугаар зүйлийн 52.1.3 дахь заалтыг үндэслэн ТУШААХ нь:

1.Сангийн сайдын 2021 оны 145 дугаар тушаалын хавсралтаар батлагдсан “Ажил гүйцэтгүүлэх тендерийн жишиг баримт бичиг” (цаашид “Тендерийн жишиг баримт бичиг” гэх)-ийн I бүлгийн Тендер шалгаруулалтын зааварчилгаанд доор дурдсан агуулгатай хэсэг нэмсүгэй:

1/5 дугаар зүйлийн 5.9 дэх хэсэг:

“5.9.Хуулийн 8.10-т заасны дагуу ажлын цар хүрээ их, төсөвт өртөг өндөртэй болон цогцолбор буюу хоорондоо уялдаа холбоо бүхий хэд хэдэн ажлын зураг төсөл, барилга угсралт, тохируулгын ажлыг түлхүүр гардуулах гэрээгээр гүйцэтгүүлэхээр бүхэлд нь тендер шалгаруулалт зарлах бол ТШЗ-ны 5.1, 5.2-т заасан туслан гүйцэтгүүлж болох бараа, ажил, үйлчилгээний дээд хэмжээг ТӨХ-д заана.”

2/5 дугаар зүйлийн 5.10 дахь хэсэг:

“5.10.ТШЗ-ны 5.9-д заасан туслан гүйцэтгүүлж болох бараа, ажил, үйлчилгээний дээд хэмжээ нь 40 хувиас хэтрэхгүй бөгөөд түншлэлийн гишүүн тус бүрийн гүйцэтгэх үүргийн хэмжээ тендерийн үнийн 40 хувиас дээш байна.”

2.Тендерийн жишиг баримт бичгийн II бүлгийн Тендерийн өгөгдлийн хүснэгтэд доор дурдсан агуулгатай ТШЗ 5.9 дэх заалт нэмсүгэй:

“ТШЗ 5.9.Туслан гүйцэтгүүлж болох бараа, ажил, үйлчилгээний хэмжээ: [гэрээний үнийн дүнгийн хувийг бичих].”

3.Тендерийн жишиг баримт бичгийн I бүлгийн Тендер шалгаруулалтын зааварчилгааны 22 дугаар зүйлийн 22.4 дэх хэсгийг доор дурдсанаар өөрчлөн найруулсугай:

“22.4. Гадаадын этгээдийн тендерийн баталгааг гадаадын банк гаргах бол тухайн банк Монгол Улсад үүсгэн байгуулагдсан банктай корреспондент харилцаатайг нотлох ба дараах шаардлагыг хангасан байна:

22.4.1.тендерийн баталгааны эх хувийг ТШЗ-ны 12 дугаар зүйлийг баримтлан бэлтгэсэн орчуулгын хамт холбогдох журамд зааснаар захиалагчид хүргүүлэх;

22.4.2.баталгаа гаргагчийн нэрийн өмнөөс захиалагчтай харилцах, мэдэгдэл хүлээн авах, төлбөр тооцоог дамжуулан гүйцэтгэх эрх бүхий этгээдээр Монгол Улс дахь корреспондент банкийг заасан байх.”

4.Ажил гүйцэтгүүлэх тендерийн жишиг баримт бичгийн I бүлгийн Тендер шалгаруулалтын зааварчилгааны 22 дугаар зүйлийн 22.3 дахь хэсгийн “Монгол Улсын, эсхүл гадаадын банкны” гэснийг “банк эсхүл даатгагчийн” гэж, 39 дүгээр зүйлийн 39.3 дахь хэсгийн “баталгаа” гэснийг “баталгааг цахим системээр болон бичгээр ирүүлсэн” гэж, V бүлгийн Маягт 2 “[Баталгаа гаргагч нь гадаадын этгээд бол тендерийн баталгааны дагуу хүргүүлэх шаардлагыг баталгаа гаргагчийн нэрийн өмнөөс хүлээн авах Монгол Улсад үүсгэн байгуулагдсан банк, санхүүгийн байгууллага, бусад этгээдийг заана уу.]” гэснийг “[Баталгаа гаргагч нь гадаадын банк бол өөрийн нэрийн өмнөөс захиалагчтай харилцах, мэдэгдэл хүлээн авах, төлбөр тооцоог дамжуулан гүйцэтгэх Монгол Улс дахь корреспондент банкийг заана уу.]” гэж, Маягт 3-ын “[Баталгаа гаргагч нь гадаадын этгээд бол тендерийн баталгааны дагуу хүргүүлэх шаардлагыг баталгаа гаргагчийн нэрийн өмнөөс хүлээн авах Монгол Улсад үүсгэн байгуулагдсан хуулийн этгээдийг заана уу.]” гэснийг “[Баталгаа гаргагч нь гадаадын этгээд бол өөрийн нэрийн өмнөөс захиалагчтай харилцах, мэдэгдэл хүлээн авах Монгол Улсад үүсгэн байгуулагдсан эрх бүхий этгээдийг заана уу.]” гэж, V бүлгийн Маягт 2-ын “банкны” гэснийг “банк эсхүл даатгагчийн” гэж, VI бүлгийн Гүйцэтгэлийн баталгааны маягт (Банкны), Урьдчилгаа төлбөрийн баталгааны маягт (Банкны) дахь “Банкны” гэснийг “Банк эсхүл даатгагчийн” гэж тус тус өөрчилсүгэй.

5.Тендерийн жишиг баримт бичигт оруулсан өөрчлөлтийг холбогдох журмын дагуу бүртгүүлж, биелэлтэд хяналт тавьж ажиллахыг Төрийн нарийн бичгийн дарга Ж.Ганбат, Хууль, эрх зүйн газрын дарга З.Энхболд нарт даалгасугай.

Б.ЖАВХЛАН

САНГИЙН САЙДЫН ТУШААЛ

2023 оны \_\_ сарын \_\_ өдөр Дугаар Улаанбаатар хот

Тушаалын хавсралтад өөрчлөлт

оруулах тухай

Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 52 дугаар зүйлийн 52.1.3 дахь заалтыг үндэслэн ТУШААХ нь:

1.Сангийн сайдын 2021 оны 146 дугаар тушаалын хавсралтаар батлагдсан “Зөвлөхөөс бусад үйлчилгээ авах тендерийн жишиг баримт бичиг” (цаашид “Тендерийн жишиг баримт бичиг” гэх)-ийн I бүлгийн Тендер шалгаруулалтын зааварчилгааны 22 дугаар зүйлийн 22.4 дэх хэсгийг доор дурдсанаар өөрчлөн найруулсугай:

“22.4.Гадаадын этгээдийн тендерийн баталгааг гадаадын банк гаргах бол тухайн банк Монгол Улсад үүсгэн байгуулагдсан банктай корреспондент харилцаатайг нотлох ба дараах шаардлагыг хангасан байна:

22.4.1.тендерийн баталгааны эх хувийг ТШЗ-ны 12 дугаар зүйлийг баримтлан бэлтгэсэн орчуулгын хамт холбогдох журамд зааснаар хүргүүлэх;

22.4.2.баталгаа гаргагчийн нэрийн өмнөөс захиалагчтай харилцах, мэдэгдэл хүлээн авах, төлбөр тооцоог дамжуулан гүйцэтгэх эрх бүхий этгээдээр Монгол Улс дахь корреспондент банкийг заасан байх.

2.Тендерийн жишиг баримт бичгийн I бүлгийн Тендер шалгаруулалтын зааварчилгааны 22 дугаар зүйлийн 22.3 дахь хэсгийн “Монгол Улсын, эсхүл гадаадын банкны” гэснийг “банк, эсхүл даатгагчийн” гэж, 38 дугаар зүйлийн 38.3 дахь хэсгийн “баталгаа” гэснийг “баталгааг цахим системээр болон бичгээр ирүүлсэн” гэж, V бүлгийн Маягт 2-ын “[Баталгаа гаргагч нь гадаадын этгээд бол тендерийн баталгааны дагуу хүргүүлэх шаардлагыг баталгаа гаргагчийн нэрийн өмнөөс хүлээн авах Монгол Улсад үүсгэн байгуулагдсан банк, санхүүгийн байгууллага, бусад этгээдийг заана уу.]” гэснийг “[Баталгаа гаргагч нь гадаадын банк бол өөрийн нэрийн өмнөөс захиалагчтай харилцах, мэдэгдэл хүлээн авах, төлбөр тооцоог дамжуулан гүйцэтгэх Монгол Улс дахь корреспондент банкийг заана уу.]” гэж, Маягт 3-ын “[Баталгаа гаргагч нь гадаадын этгээд бол тендерийн баталгааны дагуу хүргүүлэх шаардлагыг баталгаа гаргагчийн нэрийн өмнөөс хүлээн авах Монгол Улсад үүсгэн байгуулагдсан хуулийн этгээдийг заана уу.]” гэснийг “[Баталгаа гаргагч нь гадаадын этгээд бол өөрийн нэрийн өмнөөс захиалагчтай харилцах, мэдэгдэл хүлээн авах Монгол Улсад үүсгэн байгуулагдсан эрх бүхий этгээдийг заана уу.]” гэж, V бүлгийн Маягт 2-ын “банкны” гэснийг “банк эсхүл даатгагчийн” гэж, VI бүлгийн Гүйцэтгэлийн баталгааны маягт (Банкны) дахь “Банкны” гэснийг “Банк эсхүл даатгагчийн” гэж тус тус өөрчилсүгэй.

3.Тендерийн жишиг баримт бичигт оруулсан өөрчлөлтийг холбогдох журмын дагуу бүртгүүлж, биелэлтэд хяналт тавьж ажиллахыг Төрийн нарийн бичгийн дарга Ж.Ганбат, Хууль, эрх зүйн газрын дарга З.Энхболд нарт даалгасугай.

Б.ЖАВХЛАН